คือผมมีปัญหาเวลาไปโรงพยาบาลหรือคลีนิคผมจะรู้สึกหัวใจเต้นเร็วในบางครั้ง และความดันที่วัดจะได้สูงตลอด 140-160/80-90 (เลขหลังไม่แน่ใจครับจำไม่ค่อยได้) เป็นมาตั้งแต่มัธยมจนตอนนี้อายุ 24 ทำงานแล้วครับ ทีนี้ผมอยากทราบว่าผมความดันสูงจริงๆหรือเพราะ panic หรือเป็นพวก white coat hypertension เราจะรู้ได้อย่างไรครับ ขอบครับ
 โดยทั่วไปความดันโลหิตของคนเราไม่คงที่ เพราะการทำกิจกรรมใดๆ แม้จะเบาๆไม่เหนื่อยก็ทำให้ความดันโลหิตเปลี่ยนแปลงได้ง่ายอยู่แล้ว เช่น การเดินขึ้นบันได การพูด การยกของหนัก เป็นต้น จึงมีมาตรฐานการวัดที่ถูกต้องคือวัดตอนตื่นนอนทันทียังไม่มีกิจกรรมใดๆ ดังนั้นการที่ไป รพ หรือ คลินิก มีความเครียด ก็เป็นธรรมดาที่หัวใจจะเต้นแรงขึ้นเพราะความตื่นเต้น จึงทำให้ความดันสูงขึ้นได้ คงยังไม่ถึงกับเป็น panic หรอกครับ ถ้าเป็น panic ต้องมีเหตุการณ์ที่ทำให้สติแตก เช่น เจอเสือ หรือน้ำท่วมฉับพลัน เครื่องบินจะตก เป็นต้นส่วนเรื่อง White coat นั้น เป็นภาวะที่ความดันโลหิตสูงขณะรอตรวจกับแพทย์ เพราะแพทย์ พยาบาล มักจะแต่งกายสีขาว จึงเรียกว่า white coat ความดันนี้ จะสูงกว่าที่เราเคยวัดที่บ้าน สาเหตุก็ดังที่กล่าวมาแล้วคือ ความเครียดความวิตกกังวล เฉพาะหน้า ทำให้ระบบประสาทอัตโนมัติทำงานทันทีเพื่อเตรียมพร้อมที่จะต่อสู้กับการเปลี่ยนแปลง เหมือนเรา ถูกตำรวจเรียก หรือครูเรียกไปว่ากล่าวตักเตือน เราก็จะตื่นเต้น ทำให้ มีความดันโลหิตสูงได้ เราจะรู้ได้ว่าเป็น White coat โดยการให้นั่งสงบสติอารมณ์ แยกออกมาสัก 5-10 นาที ร่างกายจะปรับตัวให้หัวใจเต้นช้าลง เพราะไม่ตื่นเต้นแล้ว หรือมีการพูดคุยกับ คนรอบข้างเพื่อคลายความวิตกกังวล ความดันโลหิตก็กลับลดลงได้เองเป็นปกติที่ควรเป็นโดยไม่ต้องทานยาลดความดันเลย ถ้าเข้าองค์ประกอบแบบนี้ ทางการแพทย์เราเรียกว่า White coat hypertension ได้ครับสรุป ว่าไม่ต้องกังวลครับ คงไม่เป็นความดันโลหิตสูง เพราะแพทย์ก่อนจะวินิจฉัยก็ต้องมีการวัดซ้ำ สองครั้งห่างกัน 10-15 นาที จึงจะคิดว่าเป็นความดันโลหิตสูงได้หรือไม่ เพราะไม่งันคนไข้จะได้รับยาลดคาามดันโดยไม่จำเป็น ไม่ได้เป็นโรคจริง